Lázadás a színház ellen - 888.hu
vígszínház, marton lászló, schilling árpád, sárosdi lilla, erőszak, liberális
Olvasói vélemény | Szerző: K.G.
2017. november 6. 16:38
Elég volt az ócska képmutatásból! Mindenki tudja, hogy mi folyik a kulisszák mögött. Mégis úgy tesznek, mintha most derülnének ki a dolgok, és mindenki csak szörnyülködik.
Mindenki tudja, hogy ez az egész világ a velejéig immorális.
És mégis ők azok, akik nap mint nap kioktatják az átlagembert az erkölcsileg helyesből és gonoszból. Ők azok, akik morális leckéket adnak a hétköznapoknak. És ne hallgassuk el, a magyar színházi világ jelentős része az elmúlt nyolc évben sem csinált mást, minthogy erkölcsi pellengérre állította az Orbán-rendszert. Mennyi összekacsintás, mennyi kiszólás, hogy „d-i-k-t-a-t-ú-r-a”. Indokolatlan elszavalása A walesi bárdoknak. Mennyire szánalmas, te atyavilág.
Nyissuk ki a szemünket.
Ők azok, akik ítélkeznek. A császár meztelen. Hát nem bicskanyitogató?
Eddig a színház lázadt az emberek, a többség akarata ellen. Itt az ideje, hogy most mi indítsunk mozgalmat a színház ellen.
Ideje van a lázadásnak.